4 Gaya Keibubapaan Yang Selalu Diamalkan Di Malaysia, Mana Satu Gaya Anda?

Tahukah anda – gaya keibubapaan atau gaya asuhan yang anda amalkan boleh
memberi impak kepada kesihatan mental, keyakinan diri, malah perkembangan personaliti anak anda sepanjang proses tumbesaran mereka
?

Antara beberapa faktor bagaimana gaya keibubapaan anda
boleh
menjejaskan hubungan antara ibu bapa
 dan anak
 termasuklah dari cara berinteraksi, bimbingan dan kaedah disiplin yang diamalkan anda. Jika ketiga-tiga faktor ini dipertimbang ibu bapa,
perkembangan anak akan jadi lebih positif apabila dewasa
.

Sebenarnya, hubungan antara gaya keibubapaan dan tingkah laku anak telah dikenal pasti oleh Diana Baumrind, pakar psikologi perkembangan dari University of California, Berkeley sejak tahun 1960-an lagi.

Namun, beberapa kajian serupa mendakwa sebenarnya gaya keibubapaan dan tingkah laku anak tiada kaitan pun, dan ia bukanlah bersifat menyeluruh dalam menentukan
bagaimana sikap anak kelak.

Berdasarkan kajian, berikut kami kongsikan contoh gaya keibubapaan dan kesannya dalam menyokong perkembangan kanak-kanak.

Untuk mendapatkan lebih banyak info tentang Kesihatan Mental, sila dapatkannya
di sini.

4 gaya keibubapaan yang semua ibu ayah perlu diketahui

Berdasarkan kajian, berikut kami kongsikan contoh gaya keibubapaan dan kesannya dalam
menyokong perkembangan kanak-kanak.

#1. Authoritarian Tiger
– Dengar Cakap Ibu Ayah, Jangan Membantah!

Salah satu gaya asuhan yang paling terkenal adalah “
authoritarian
” atau “
authoritarian tiger
“. Antara ciri-ciri gaya asuhan ini adalah anak-anak
harus mendengar perintah dan peraturan
 yang ditetapkan ibu bapa.

Selalunya dalam gaya asuhan ini,
rundingan dan tolak ansur tidaklah selalunya wujud
. Di samping itu, ibu bapa dengan gaya keibubapaan
authoritarian
 juga kurang melibatkan anak-anak mereka dalam proses penyelesaian masalah. Sebaliknya, anak-anak ini akan diberi peraturan sebagai panduan.

Kajian mendapati,
kanak-kanak yang dibesarkan dengan gaya asuhan “
Authoritarian Tiger”
boleh b
erdepan dengan isu keyakinan diri
. Walau bagaimanapun, gaya asuhan ini mungkin berkesan untuk kanak-kanak yang memerlukan bimbingan ketat dan tegas.

Baca juga:

Ibu Yang Terlalu Tegas & Garang Punca Anak Ketagih Alkohol Kelak? – Kajian

Nota Pengarang: Mengapa Gerakan Anti-Vaxxers Sebenarnya Dedahkan Kepincangan Strategi Maklumat Saintifik

#2. Authoritative Dolphin
– Belajar Dari Kesilapan Dan Perbaikinya

Satu lagi gaya asuhan yang biasa diamalkan di kalangan ibu bapa adalah gaya “
authoritative dolphin
“. Sama seperti namanya yang merujuk kepada badan ikan lumba-lumba, gaya asuhan ini
melibatkan sikap tegas ibu bapa
, tapi masih fleksibel.

Dalam gaya asuhan ini, masih wujud peraturan dan hukuman tertentu yang ditetapkan untuk anak. Tetapi dalam masa yang sama, ibu bapa turut membenarkan anak menyatakan pandangan mereka mengenai perkara tertentu.

Akan tetapi,
tidak semua pandangan yang diberi akan diterima
. Sebaliknya, ibu bapa dengan gaya keibubapaan ini akan menggalakkan anak belajar melalui pemahaman seperti dari perbincangan dan
role modeling
.

Ibu bapa dengan gaya asuhan ini turut ‘melaburkan’ masa dan tenaga untuk memantau perkembangan tingkah laku anak sebelum sebarang masalah terjadi. Ia dilakukan secara halus
melalui teknik disiplin positif
 seperti memberi
pujian mahupun hadiah pada anak.

Atas asuhan tersebut, anak-anak yang membesar dengan gaya keibubapaan ini akan menjadi lebih bertanggungjawab dan tahu menilai sebarang risiko sebelum melakukan sebarang keputusan.

#3. Permissive Kangaroo
– Peraturan Itu Ada, Tapi Ia Boleh Dilanggar Sekali-Sekala

Satu lagi gaya asuhan ibu bapa yang terkenal adalah gaya permisif, atau lebih dikenali sebagai
“Permissive Kangaroo
“. Selalunya, ibu bapa dengan gaya keibubapaan ini bersifat lebih santai dan hanya akan bertindak jika timbul sebarang masalah serius.

Oleh sebab sifat mereka yang sedemikian, ibu bapa
“permissive kangaroo”
 tidaklah terlalu tegas, mudah memaafkan, dan memilih untuk memberi anak-anak peluang kerana mereka masih “kecil”.

Di bawah gaya asuhan permisif, ibu bapa masih memberi hukuman, namun bentuk hukuman tersebut mungkin tidak konsisten dan fleksibel. Contohnya jika mereka “menghukum” dengan menarik sesuatu milik anak, mereka mungkin boleh “berlembut hati”
hanya apabila anak mula mengamuk.

Kanak-kanak yang dibesarkan di bawah gaya asuhan ini digalakkan meluahkan perasaan mereka. Tetapi malangnya, apa yang diluahkan itu mungkin
tidak akan mendapat bimbingan sewajarnya dari ibu bapa
. Dek kerana itu, mereka cenderung mengalami gangguan personaliti seperti
memberontak, agresif dan suka mendominasi.

#4. Negligent Panda
– Bebas Berdikari Untuk Melakukan Apa Sahaja

“
Negligent panda”
 adalah ibu bapa yang memberi bimbingan dan didikan yang terlatih. Bagi ibu bapa dengan gaya asuhan ini, fleksibiliti penting buat anak-anak untuk membuat pilihan, berbanding diikat dengan peraturan ketat.

Dan sebenarnya dalam sesetengah kes, walaupun kanak-kanak tersebut diberi kebebasan membuat pilihan, namun hasilnya sangat holistik dan sihat!

Contohnya seperti dalam
Kaedah Pembelajaran Montessori
 – di mana kanak-kanak mengamalkan aktiviti kendiri, pembelajaran secara langsung dan kreatif untuk memperkasakan pemikiran kritis.

Kesimpulannya, kanak-kanak yang diberi pilihan berpotensi memiliki keyakinan diri yang lebih tinggi, berbanding mereka yang selalu dimarahi. Akan tetapi, gaya asuhan ini juga masih memiliki kekurangannya yang tersendiri.

Terdapat kanak-kanak yang

yang menjadi terlalu
bergantung kepada ibu bapa
 dan tidak dapat menyelesaikan masalah sendiri dek gaya asuhan ini!

Jadilah ibu bapa yang terbaik dengan gaya keibubapaan paling tepat

Untuk membesarkan anak dengan keyakinan diri yang tinggi, bijak berdikari dan mampu membuat keputusan bergantung kepada cara didikan ibu bapa itu sendiri.

Tapi jangan risau, ada pelbagai cara bagaimana anda boleh menjadi ibu bapa yang terbaik buat si manja! Antaranya seperti menggalakkan
anak berkongsi masalah
 yang mereka hadapi di sekolah, dan tanya mereka bagaimana cara untuk menyelesaikan masalah itu.

Dalam masa yang sama, ibu bapa juga boleh berkongsi pengalaman peribadi dan cara penyelesaian yang boleh dilakukan.

Satu lagi cara untuk membina asas psikologi yang baik dalam diri anak anda adalah dengan menjelaskan kepada mereka bahawa
melakukan kesilapan itu adalah tidak salah
. Ia memberikan mereka peluang untuk belajar dan berkembang.

Sebagai ibu bapa, anda juga boleh membantu anak mengenal pasti hobi dan mengaplikasikan kaedah pembelajaran yang dipelajari untuk menggalakkan aspek perkembangan mental mereka.

Walau apapun, wahai ibu bapa sekalian,
adalah normal jika anda tidak “masuk” atau dengan mana-mana gaya keibubapaan seperti yang dibincangkan di atas ini
. Anda mungkin menggabungkan keempat-empat gaya asuhan dan itu adalah perkara biasa.

Perkara yang paling penting adalah untuk mengekalkan hubungan positif dengan anak-anak dan menjalankan tanggungjawab serta peranan mengikut kesesuaian keadaan.


PERHATIAN! Ini Sebab Mengapa Perlu Ambil Suntikan KANCING GIGI Selepas Kemalangan

knDi negara kita, vaksinasi suntikan kancing gigi (tetanus) merupakan program imunisasi wajib yang perlu diambil semasa usia muda.

Pun begitu, ada situasi yang akan menyebabkan individu terpaksa mengambilnya sekali lagi dan ini termasuklah jika terlibat dalam sesuatu kemalangan.

Kenapa? Jom sama-sama kita semua ikuti artikel ini untuk tahu tentangnya dengan lebih lanjut!

Untuk mendapatkan lebih banyak info tentang Habit Sihat, sila dapatkannya
 di sini.

Pentingnya suntikan kancing gigi

Sebelum pergi dengan lebih mendalam lagi, adalah wajar untuk kita semua mengetahui definisi sebenar mengenai kancing gigi ini terlebih dahulu.

Untuk pengetahuan anda, tetanus adalah sejenis
jangkitan bakteria
 yang boleh menjejaskan sistem saraf lantas menyebabkan otot menegang atau mengetat.

Punca sebenar mengapa jangkitan ini dikenali sebagai kancing gigi adalah kerana ia kebiasaannya akan menyebabkan kontraksi pada rahang dan leher.

Ia adalah sejenis jangkitan yang sangat berbahaya serta mungkin boleh membawa maut jika tidak dirawat dengan kadar segera.

Disebabkan itu,
pengambilan vaksin adalah sangat penting untuk mencegah jangkitan
 dan ia perlu diambil pada usia muda lagi.

Namun ada beberapa situasi yang akan menyebabkan suntikan kancing gigi perlu diambil semula seperti terlibat dalam kemalangan! Kenapa?

Apa punca sebenar tetanus?

Jangkitan kancing gigi adalah didalangi oleh bakteria bernama
Clostridium tetani
yang biasa ditemui di dalam debu, habuk, kotoran serta najis haiwan.

Spora daripada bakteria ini boleh tersebar ke pelbagai permukaan serta boleh bertahan dengan sangat lama kerana sifatnya yang kebal terhadap suhu.

Bakteria ini boleh
 menjangkiti individu melalui salur darah yang terbuka akibat luka
 dan seterusnya merebak ke sistem saraf utama.

Kemudian, ia akan menghasilkan tetanospasmin – sejenis toksin yang akan menghalang isyarat saraf tunjang kepada
saraf otot.

Inilah punca di mana seluruh otot pada tubuh badan akan mengalami kontraksi sehingga
menyebabkan kekejangan
 atau kekejungan teruk.

Disebabkan itu, anda sangat disarankan untuk mengambil suntikan kancing gigi jika tubuh badan mengalami luka!

Apa gejala jangkitan tetanus?

Apa yang mungkin kita semua faham mengenai jangkitan bakteria ini adalah ia akan
mengakibatkan kontraksi
otot terutamanya pada rahang dan leher.

Kebiasaannya, gejala jangkitan kancing gigi akan mula timbul selepas 3 hingga 21 hari dari hari anda dijangkiti dengan bakteria ini.

Berikut adalah antara gejala biasa dialami penderita:

‘Lockjaw’ – kontraksi otot yang sangat menyakitkan dan lazimnya bermula pada otot bahagian rahang dan leher.

Sukar untuk menelan makanan atau minuman

Sukar untuk mengawal pembuangan kumbahan tubuh badan

Demam panas teruk

Tubuh badan menjadi berpeluh

Tekanan darah menjadi tinggi

Degupan jantung menjadi laju

Gejala-gejala ini akan mengambil masa beberapa minggu hingga bulan untuk pulih selepas menerima rawatan berbentuk suntikan vaksin.

Namun, pengambilan suntikan kancing gigi ini haruslah cepat terutamanya jika berlaku kemalangan kerana risiko komplikasi masih wujud.

Walaupun pesakit berada dalam tempoh rawatan, kadar kematian akibat jangkitan tetanus adalah antara 10% hingga lebih daripada 80%.

Ini terutamanya dalam kalangan mereka yang tidak pernah menerima suntikan tetanus atau
 warga emas berusia 60 tahun ke atas
 dan
bayi yang baru lahir
.

Kenapa suntikan kancing gigi ini perlu selepas terlibat kemalangan?

Ya, vaksin tetanus adalah sangat penting untuk mengelakkan serangan kancing gigi dan sudah diambil sejak usia muda lagi.

Pun begitu, itu tidak bermakna kalian sudah selamat dan tidak perlu mengambilnya lagi terutamanya jika berlaku kemalangan.

Ini kerana apa-apa juga jenis kemalangan yang berlaku pada diri anda kebiasaannya pasti akan melibatkan luka pada tubuh badan.

Antara kemalangan yang dimaksudkan itu adalah seperti:

Kemalangan jalan raya

Kecederaan

Kebakaran

Gigitan haiwan

Gigitan serangga

Jangkitan penyakit kronik

Meskipun anda sangka bahawa ia tidaklah seteruk mana kerana hanya
mengalami luka
 ringan sahaja, anda mungkin perlu ubah persepsi ini.

Ketahuilah bahawa luka yang terbuka tidak kira sama ada ia besar atau kecil, masih berisiko menyebarkan bakteria tetanus ke dalam tubuh badan.

Ini terutamanya jika
kemalangan yang berlaku pada anda itu terjadi pada tempat penuh debu, habuk atau kotoran
 kerana ia adalah tempat yang sesuai untuk bakteria tersebut merebak.

Jadi, jangan ambil mudah mengenai pengambilan vaksin tetanus ini ya? Bertindaklah segera sebelum terlambat!


Nak Tingkatkan Kesuburan Semasa Bersama Pasangan? Nah, Ini 8 Suplemen Yang Terbaik Untuk LELAKI!

Kesuburan bukan sahaja penting untuk wanita, lelaki juga memerlukan tahap kesuburan yang baik untuk meningkatkan peratusan kehamilan berlaku. Jadi, pengambilan suplemen untuk kesuburan lelaki juga perlu dititikberatkan.

Gaya hidup yang sihat
 perlu diamalkan selain pemakanan perlu dijaga
bagi memastikan kesuburan tidak terjejas
. Dalam pada itu, suplemen untuk kesuburan lelaki juga penting!

Kini, terdapat banyak suplemen yang dijual tidak kira di farmasi, pusat kesihatan mahupun dalam talian.

Namun sebelum menggunakannya, perlu kita ketahui kesahihan dan kualiti produk-produk ini agar tidak mendatangkan kemudaratan. Sila berhubung dahulu dengan doktor anda untuk lebih kepastian ya?

Untuk mendapatkan lebih banyak info tentang Kesihatan Lelaki, sila dapatkan
di sini.

8 Suplemen untuk kesuburan lelaki

#1. Vitamin C

Vitamin C
 merupakan antara elemen yang terpenting dalam kesuburan lelaki.

Kajian menunjukkan pengambilan 1000 mg suplemen vitamin C dua kali sehari boleh meningkatkan bilangan sperma sebanyak 100% serta meningkatkan pergerakan sebanyak 92% selain mengurangkan risiko pembentukan sperma yang tidak normal sebanyak 55%.

Antara kajian lain juga menunjukkan pengambilan 1000 mg suplemen vitamin C lima kali sehari seminggu dapat melindungi DNA di dalam sel sperma.

Baca juga:

Siapa Kata Vitamin C Untuk Lelaki Tidak Penting? Ini Antara 5 Kepentingannya!

Tak Tahu Nak Makan Apa Ketika Sahur? Ini 10 Makanan Terbaik Untuk Sumber Vitamin C

#2. Vitamin D

Vitamin D merupakan antara suplemen untuk kesuburan lelaki yang penting. Ia dapat meningkatkan hormon testoteron selain meningkatkan pergerakan sperma.

Kajian menunjukkan lelaki yang kekurangan vitamin D dalam badan
cenderung mempunyai hormon testosteron yang rendah.

Dalam satu kajian, 65 lelaki yang kekurangan vitamin D dan rendah hormon testosteronnya diberikan sejumlah suplemen vitamin D satu hari setahun sekaligus meningkatkan hormon testosteron mereka sebanyak 25%.

#3. Suplemen zink

Zink terdapat di dalam
daging seperti ayam, ikan dan lembu
.

Kajian menunjukkan kekurangan zink dalam badan mengurangkan kadar hormon testosteron, mengurangkan kualiti sperma sekaligus menjejaskan kesuburan.

Oleh itu, pengambilan suplemen zink mampu meningkatkan hormon testosteron selain meningkatkan jumlah sperma.

#4. Asid D-Aspertic

Asid D-Aspertic ini berasal daripada asid aspartic, sejenis asid amino. Kajian menunjukkan asid ini
diperlukan untuk meningkatkan kesuburan lelaki kerana lelaki yang subur mempunyai lebih tahap asid ini dalam badan berbanding yang tidak subur
.

Antara kajian lain juga menunjukkan suplemen ini meningkatkan kadar hormon testoteron.

Pengambilan 2.66 gram suplemen ini selama tiga bulan meningkatkan kadar hormon testosteron mereka sebanyak 30-6% serta meningkatkan pergerakan sperma sebanyak 60-100%.

Kajian lain turut menunjukkan lelaki sihat yang mengambil 3 gram suplemen ini sehari dalam masa dua minggu meningkatkan hormon testosteron mereka sebanyak 42%.

#5. Tribulus Terrestris

Tribulus Terrestris adalah herba kesihatan yang digunakan
untuk meningkatkan keinginan seksual dan kesuburan lelaki.
 Pengambilan suplemen untuk kesuburan lelaki ini amat baik untuk mereka yang mempunyai masalah ereksi.

Kajian menunjukkan lelaki yang mengandungi kandungan sperma yang rendah dan mengambil 6 gram suplemen ini sekali sehari dalam masa dua bulan meningkatkan ereksi dan keinginan seksual.

#6. Fenugreek

Fenugreek adalah herba kesihatan popular yang digunakan untuk meningkatkan kesuburan lelaki,
kekuatan serta prestasi ketika melakukan hubungan seks
. Suplemen ini turut meningkat kadar hormon testoteron.

Kajian menunjukkan 60 lelaki sihat yang mengambil 600 mg Testofen, sejenis suplemen yang diperbuat daripada fenugreek dan mineral, sehari sekali dalam masa enam minggu dapat meningkatkan keinginan seksual, kekuatan serta prestasi ketika melakukan hubungan seks.

Kajian tersebut diperkuatkan lagi dengan kajian lanjutan berskala lebih besar dengan 120 lelaki sihat yang mengambil 600 mg Testofen, sekali sehari dalam masa tiga bulan mendatang kesan positif yang sama.

#7. Ashwagandha

Ashwagandha atau nama saintifiknya Withania somnifera adalah herba yang digunakan di India yang dapat meningkatkan hormon testoteron. Ia merupakan salah satu suplemen untuk kesuburan lelaki yang bagus untuk meningkatkan kadar hormon.

Kajian menunjukkan lelaki yang rendah bilangan kandungan sperma
 yang mengambil 675 mg suplemen ini dapat meningkatkan tahap kesuburannya.

Untuk lebih spesifik, suplemen ini mampu meningkatkan sebanyak 167% bilangan sperma, jumlah air mani sebanyak 53% dan pergerakan sperma sebanyak 57%.

Antara kajian lain menunjukkan bahawa 57 lelaki dewasa yang mengambil 600 mg suplemen ini sehari sekali meningkatkan kadar hormon testoteron, kekuatan otot dan badan, meningkatkan bilangan sperma serta pergerakan sperma.

#8. Suplemen Akar Maca

Akar Maca pula merupakan herba daripada Peru. Kajian menunjukkan pengambilan 1.5-3 gram suplemen ini selama 3 bulan dapat meningkatkan keinginan seksual.

Antara kajian lain menunjukkan pengambilan 2.4 gram suplemen ini mampu membantu lelaki yang
mempunyai masalah ereksi
.

Pengambilan 1.75 gram s
uplemen ini juga mampu meningkatkan jumlah sperma serta pergerakannya.

Pengambilan 1.5-3 gram suplemen ini setiap hari selama tiga bulan pula membantu sistem hormon reprokduksi yang sihat lantas meningkatkan kesuburan lelaki.

Kesimpulannya, kaum Adam di luar sana jangan lupa untuk ambil suplemen untuk kesuburan lelaki!


9 Penyakit Berkaitan Sistem Endokrin Yang Biasa Terjadi! Apa Beza No. 7 Dengan 8?

Jika anda disahkan menghidap penyakit sistem endokrin, ia akan menjejaskan proses penghasilan, pengeluaran dan penyampaian hormon dalam tubuh badan.

Kesannya, gangguan sistem endokrin ini akan menyebabkan pelbagai masalah pada fungsi organ serta kelenjar pada tubuh badan.

Persoalannya, apakah antara jenis penyakit sistem endokrin yang biasa terjadi? Jom teruskan membaca artikel ini untuk tahu dengan lebih mendalam lagi!

Penyakit sistem endokrin yang biasa terjadi

Untuk pengetahuan anda, sebenarnya terdapat banyak jenis gangguan sistem endokrin yang biasa berlaku akibat punca yang tertentu termasuklah:

Gangguan sistem endokrin #1. Diabetes

Anda terkejut kerana baru tahu
kencing manis adalah antara jenis penyakit sistem endokrin
? Ya, ia benar kerana kondisi ini terjadi akibat kerosakan organ pankreas.

Buat anda yang masih belum tahu, organ ini berfungsi untuk memproses gula yang terdapat dalam makanan atau minuman sekali gus mengawal kadar gula dalam darah.

Jika berlaku sebarang kerosakan, pankreas tidak lagi mampu menghasilkan insulin yang cukup atau tubuh badan rintang terhadapnya, lantas menjadi punca glukosa meningkat.

#2. Penyakit Addison

Kondisi ini adalah disebabkan oleh penurunan penghasilan kortisol dan aldosteron akibat kerosakan pada kelenjar adrenal yang menghasilkan hormon adrenalin.

Berikut adalah antara simptom-simptom umum kondisi ini berlaku pada anda:

Sakit kepala

Badan lemah

Berat badan menurun mendadak

Tekanan darah rendah

Cirit-birit

Mual-mual

Muntah-muntah

Kemurungan

Kegelisahan

Mengidam untuk makan garam

#3. Sindrom Cushing

Kondisi ini adalah disebabkan oleh peningkatan penghasilan kortisol dan aldosteron akibat kerosakan pada kelenjar adrenal yang menghasilkan hormon adrenalin.

Berikut adalah antara simptom-simptom umum kondisi ini berlaku pada anda:

Badan lemah

Tulang rapuh

Kerap haus

Sering kencing

Tekanan darah tinggi

Glukosa darah tinggi

Perubahan mood

Muncul
buffalo hump

Penyakit sistem endokrin #4. Tumor pituitari

Sesuai dengan namanya, gangguan ini berlaku angkara
 pembentukan ketumbuhan pada kelenjar pituitari
 yang berfungsi untuk pertumbuhan dan perkembangan manusia.

Ia akan menyebabkan banyak masalah berkaitan otak, kepala serta tubuh badan secara tidak langsung kerana fungsi kelenjar ini juga adalah untuk meregulasikan kelenjar lain.

#5. Hipotiroidisme

Hipotiroidisme ini adalah sejenis kondisi yang berlaku apabila
 kelenjar tiroid kurang aktif
 lantas menyalurkan hormon tiroid yang agak sedikit berbanding normal.

Akibatnya, tubuh badan penderita akan mengalami simptom-simptom seperti berikut:

Badan lemah

Sakit sendi

Sakit otot

Muka bengkak

Rambut kering

Kurang peluh

Sembelit

Berat badan naik mendadak

Tidak tahan sejuk

Degup jantung perlahan

Goiter

#6. Hipertiroidisme

Hipertiroidisme pula adalah sejenis kondisi yang berlaku apabila
kelenjar tiroid sangat aktif
 lantas menyalurkan hormon tiroid yang lebih banyak berbanding normal.

Akibatnya, tubuh badan pesakit akan mengalami simptom-simptom seperti berikut:

Badan lemah

Sukar tidur

Perubahan mood ketara

Cirit-birit

Berat badan meningkat mendadak

Tidak tahan panas

Degup jantung laju

Goiter

Penyakit sistem endokrin #7. Goiter

Jika anda baca mengenai 2 masalah tiroid yang lain di atas tadi, anda akan perasan kedua-duanya akan menyebabkan satu simptom sama iaitu goiter. Apakah ia?

Untuk pengetahuan anda, goiter ini adalah satu kondisi di mana
kelenjar tiroid membengkak dan membesar
 sehingga anda sendiri boleh melihat perbezaannya.

Ia berlaku angkara kurang iodin, kekurangan atau lambakan produksi hormon tiroid, namun ia mungkin tidak akan menyebabkan kesakitan kecuali ketika menelan.

Penyakit sistem endokrin #8. Kanser

Juga disebabkan oleh kerosakan pada kelenjar tiroid, ini mungkin merupakan antara gangguan sistem endokrin yang paling ditakuti oleh kita semua iaitu kanser.

Kanser tiroid boleh berlaku tanpa anda sangka
 kerana simptomnya adalah lebih kurang sama dengan goiter cuma ia akan tumbuh dengan lebih cepat lagi.

Kebiasaannya, kanser jenis ini boleh dirawat sebelum terlambat dengan cara pembedahan untuk membuang sebahagian atau keseluruhan kelenjar tiroid.

#9.
Polycystic ovary syndrome
 (PCOS)

Khas buat kaum wanita, terdapat satu jenis penyakit sistem endokrin yang mungkin boleh terjadi kepada anda iaitu
PCOS yang akan melibatkan organ rahim
.

PCOS berlaku akibat kandungan hormon androgen yang terlalu tinggi lantas menyebabkan sista terbentuk pada rahim, sekali gus menjejaskan kitaran menstrual.

Selain gangguan kitaran haid, anda juga mungkin akan mengalami simptom lain seperti tumbuh jerawat muka, tumbuh bulu muka, rambut nipis serta ketidaksuburan.

Dalam erti kata lebih mudah, terdapat banyak penyakit sistem endokrin yang boleh berlaku kepada anda; ada yang mungkin bahaya, tidak bahaya serta biasa sahaja.

Untuk mengetahui lebih lanjut mengenai kondisi anda berkaitan sistem ini, sila segera berjumpa doktor bagi mendapatkan informasi yang lebih tepat mengenai tubuh badan anda.


Ada Bonggol Belakang Leher Petanda Sindrom Cushing, Puncanya Terlalu Banyak Hormon Steroid Dalam Badan!

Sindrom penyakit Cushing merupakan sejenis kondisi kesihatan yang berlaku apabila tubuh badan menghasilkan terlalu banyak hormon kortisol.

Kortisol merupakan sejenis hormon steroid yang dihasilkan di kelenjar adrenal yang terletak di atas buah pinggang.

Badan kita memerlukan hormon kortisol
untuk mengawal tekanan darah
 dan fungsi sistem kardiovaskular. Hormon ini juga dikenali sebagai hormon stres kerana ia membantu badan bertindak balas terhadap sebarang tekanan.

Sindrom Cushing merupakan penyakit yang jarang berlaku. Ia selalunya terjadi kepada individu yang
mengambil ubat-ubatan steroid
 dalam jangka masa yang lama.

Secara purata, penghidap sindrom Cushing adalah antara 40 hingga 70 orang dalam sejuta.

Lebih ramai wanita yang menderita disebabkan sindrom Cushing berbanding lelaki. Namun, sebabnya masih belum diketahui.

Tidak ada sebarang faktor persekitaran yang boleh memicu penyakit ini. Malah, ia juga bukan penyakit yang diwarisi.

Apakah yang menyebabkan sindrom Cushing?

Ada dua faktor yang boleh menyebabkan sindrom Cushing, (1) faktor luaran dan (2) faktor dalaman. Simptom untuk kedua-dua faktor adalah sama. Apa yang berbeza adalah puncanya.

Faktor luaran merupakan punca utama sindrom Cushing. Selalunya, ia berlaku disebabkan pengambilan ubat kortisol seperti prednisone. Ubat ini digunakan
untuk merawat asma
 dan juga
artritis reumatoid.

Selain itu, ubat ini juga digunakan untuk menyekat sistem imun badan selepas pemindahan organ.

Sindrom Cushing jenis ini bersifat sementara dan akan pulih selepas pesakit berhenti mengambil ubat kortisol tersebut.

Manakala, penyakit Cushing yang berlaku disebabkan faktor dalaman pula adalah sesuatu yang jarang terjadi. Malah, kondisi ini berlaku secara perlahan-lahan dan sukar untuk didiagnosis.

Penyakit ini berlaku disebabkan tumor yang merembeskan hormon kortisol pada
kawasan kelenjar adrenal
 atau kelenjar

pituitari, yang terletak di bahagian dasar otak.

Di kelenjar adrenal, tumor yang terbentuk selalunya bersifat bukan kanser. Namun, ia merembeskan terlalu banyak hormon kortisol.

Pada kelenjar pituitari pula, tumor akan menghasilkan lebihan ACTH – sejenis hormon yang mengarahkan kelenjar adrenal untuk menghasilkan lebih banyak kortisol.

Tanda-tanda sindrom Cushing

Tanda-tanda sindrom ini selalunya bermula dengan perlahan. Simptom juga akan menjadi semakin teruk jika tidak dirawat secepat mungkin.

Antara tanda utama sindrom Cushing adalah peningkatan berat dan lemak pada kawasan badan. Sebagai contoh:

Penambahan lemak pada kawasan dada dan perut, namun lengan dan kaki tetap kurus.

Ketulan lemak terbentuk pada belakang leher dan bahu, juga dikenali sebagai bonggol kerbau (
buffalo’s hump
).

Wajah yang kemerahan, bengkak dan bulat.

Selain itu, ada juga simptom-simptom lain seperti:

Kulit yang mudah lebam.

Selulit atau tanda regangan yang berwarna ungu.

Lengan dan paha yang lemah.

Libido rendah
 dan masalah kesuburan.

Depresi.

Sindrom Cushing boleh menyebabkan tekanan darah tinggi yang akan menjadi masalah serius jika tidak dirawat secepat mungkin.

Disebabkan sindrom ini berkembang dengan perlahan, ia mungkin
disalah anggap sebagai depresi
 kerana pesakit tidak sedar mengenai penyakit Cushing.

Bolehkah sindrom Cushing dirawat?

Ya, sindrom Cushing boleh dirawat. Simptomnya juga akan hilang jika pesakit mengikuti rawatan dengan betul.

Walau bagaimanapun, pesakit mungkin perlukan masa yang lebih panjang untuk sembuh sepenuhnya.

Rawatan untuk penyakit Cushing ini bergantung kepada puncanya.

Jika ia berlaku disebabkan pengambilan ubat-ubatan steroid yang terlalu banyak, doktor mungkin akan merendahkan dos ubat tersebut atau menghentikan terus pemberian ubat tersebut.

Namun, jika sindrom ini
berlaku disebabkan tumor,
 pesakit mungkin perlu melakukan pembedahan.

Selain itu, pesakit juga boleh melakukan terapi radio atau mengambil ubat-ubatan untuk mengurangkan kesan hormon kortisol ke atas tubuh badan.

Semua jenis rawatan ini mempunyai pro dan kontranya yang tersendiri. Jika anda ingin merawat masalah anda, berbincanglah dengan doktor mengenai pilihan rawatan yang ada.

Jaga kesihatan mental dan fizikal

Depresi merupakan salah satu kesan sampingan penyakit Cushing. Oleh sebab itu, tidak hairanlah jika pesakit sering rasa stres, tertekan atau sukar untuk menyesuaikan diri ketika menerima rawatan.

Dapatkan bantuan ketika anda mulai mengalami simptom depresi. Dengan bantuan pakar, masalah ini dapat diatasi.

Selain itu,
aktiviti fizikal juga amat penting
 untuk penghidap sindrom Cushing. Walau bagaimanapun, senaman perlulah dilakukan mengikut kemampuan diri.

Mulakan dengan senaman ringan sebelum perlahan-lahan menambah senaman lain yang lebih berat. Senaman seperti tai chi mungkin dapat membantu melegakan sakit otot yang dialami oleh pesakit.

Kesimpulan

Penyakit Cushing merupakan sejenis penyakit yang boleh memberi kesan yang mendalam terhadap fizikal dan emosi penghidapnya.

Tanpa rawatan yang sewajarnya, pesakit mungkin akan alami
komplikasi seperti osteoporosis,
 hipertensi,
diabetes jenis 2
, masalah jangkitan yang abnormal dan kehilangan jisim otot serta kekuatan badan.

Jika anda mempunyai simptom yang berkaitan, pastikan anda berjumpa doktor dengan kadar yang segera.

Dengan rawatan dan bantuan doktor, sindrom ini boleh dirawat dan pesakit juga boleh menjalani hidup yang lebih berkualiti pada masa hadapan.


Normal Ke Jika Sebelah Besar, Sebelah Kecil? Wanita Kena Periksa, Takut Ini Tanda Kanser!

Ramai yang tahu payudara wanita datang dalam pelbagai saiz dan bentuk. Namun, normalkah jika payudara tidak sama saiz atau besar sebelah? Jika ya, perlukah anda lakukan sesuatu?

Wanita yang mempunyai payudara yang besar sebelah pasti rasa kurang senang dan tidak yakin dengan penampilan diri. Walau bagaimanapun, keadaan ini bukanlah sesuatu yang asing dalam kalangan kaum Hawa.

Menurut pakar, hampir 82% wanita mempunyai buah dada yang tidak sama saiz. Malah, 25% daripada jumlah ini mempunyai buah dada kiri dan kanan yang mempunyai
cup
 yang berlainan saiz!

Tidak ada seorang pun wanita yang mempunyai payudara sempurna yang berbentuk simetri. Ini adalah perkara semula jadi yang berlaku disebabkan oleh pelbagai faktor.

Selain masalah kesihatan, payudara tidak sama saiz juga boleh berlaku disebabkan oleh penurunan berat badan ataupun
 penyusuan anak.

Walau bagaimanapun, sebagai wanita, anda perlu tahu apa yang normal dan apa yang tidak normal mengenai payudara anda.

Untuk mendapatkan lebih banyak info tentang Kanser Payudara, sila dapatkannya
di sini.

Payudara tidak sama saiz merupakan sesuatu yang normal

Jika anda masih lagi melalui proses akil baligh, normal jika payudara bersaiz sedikit berbeza.

Namun, jika payudara tidak sama saiz, kemungkinan besar payudara anda akan kekal tidak simetri hingga anda menginjak dewasa.

Tidak ada rawatan untuk merawat keadaan ini. Malah, saiz buah dada yang tidak sama hanyalah masalah kosmetik dan ia tidak akan menyebabkan anda mempunyai sebarang masalah untuk menyusukan anak.

Selain itu, anda juga tidak akan mempunyai sebarang
peningkatan risiko kanser payudara.

Perbezaan dari segi saiz buah dada selalunya adalah disebabkan oleh lapisan lemak yang terdapat pada bahagian payudara anda.

Kadangkala, saiz payudara juga jadi berbeza ketika anda datang bulan. Anda mungkin akan rasa payudara sedikit tegang ketika mengalami ovulasi.

Malah, menurut kajian, bentuk payudara wanita lebih sama dan simetri ketika sedang mengalami ovulasi. Namun, semasa datang bulan, payudara akan kembali mengendur.

Tetapi, bukan semua perubahan itu baik!

Jika payudara tidak sama saiz berlaku secara semula jadi, maka itu bukanlah masalah yang besar.

Walau bagaimanapun, jika
payudara anda tiba-tiba besar sebelah
, anda mungkin perlu berjumpa doktor untuk pemeriksaan lanjut!

Menurut Dr. Haritha Pabbathi, buah dada yang kelihatan besar sebelah mungkin berpunca daripada
ketulan pada kawasan payudara anda
.

Jika ini yang terjadi, anda perlu berjumpa dengan doktor secepat mungkin untuk rawatan lanjut.

Sama jugalah jika anda terjumpa ketulan di dalam payudara ataupun di bawah lengan. Ketulan yang tidak hilang dalam satu jangka masa yang lama perlu diperiksa oleh doktor secepat mungkin.

Kanser payudara juga boleh menyebabkan
berlakunya perubahan pada kawasan puting.
Jika puting tiba-tiba termasuk ke dalam, ini merupakan salah satu tanda kanser yang tidak boleh diabaikan.

Selain itu, anda juga perlu mendapatkan
rawatan serta-merta jika puting mengeluarkan darah
 ataupun cecair lebih-lebih lagi jika tidak mengandung atau melahirkan anak dalam masa terdekat.

Apabila kanser payudara telah merebak ke nodus limfa di bahagian lengan, selalunya bahagian payudara akan mula membengkak.

Oleh sebab itu, wanita perlu peka mengenai saiz dan bentuk payudara masing-masing.

Walau bagaimanapun, gejala yang digariskan di atas mungkin bukan disebabkan oleh kanser payudara semata-mata. Kadangkala, ia boleh terjadi disebabkan penyakit lain.

Doktor amat menggalakkan agar wanita melakukan pemeriksaan kendiri sebagai salah satu cara pengesanan dan pencegahan awal kanser.

Selain pemeriksaan kendiri, wanita juga boleh melakukan
imbasan mamogram dan ujian saringan
, lebih-lebih lagi wanita yang berisiko untuk menghidap kanser payudara.

Kesimpulan

Ramai wanita mempunyai saiz payudara yang tidak sama. Ia merupakan sesuatu yang semula jadi dan normal!

Jika tidak selesa dengan saiz buah dada anda yang berbeza, anda boleh memakai baju dalam yang mempunyai span tambahan untuk buatkan payudara nampak seimbang dan sama saiz.

Walaupun hal ini akan membuatkan wanita rasa segan dan malu, anda sebenarnya boleh berjumpa dengan doktor untuk khidmat nasihat dan konsultasi jika rasa masalah ini mengganggu diri.

Satu-satunya cara untuk membetulkan payudara tidak sama saiz adalah melalui pembedahan.

Kebanyakan doktor akan mencadangkan supaya hanya wanita yang berumur 20 tahun ke atas sahaja yang boleh melakukan pembedahan plastik.

Walau bagaimanapun, tidak normal jika perubahan itu berlaku secara tiba-tiba. Pastikan anda sentiasa peka jika berlakunya sebarang perubahan dari segi saiz, bentuk dan rasa payudara serta bahagian ketiak anda.

Antara perkara yang  dilihat jika payudara tidak sama saiz ialah:

Muncul ketulan pada kawasan payudara dan ketiak.

Perubahan saiz dan bentuk buah dada.

Kulit jadi berkuping, naik ruam atau kemerah-merahan.

Keluar cecair dari puting untuk wanita yang tidak mengandung atau sedang menyusukan anak.

Puting termasuk ke dalam.

Jika anda mempunyai
simptom di atas
, jangan berlengah lagi untuk berjumpa dengan doktor!


Berhenti Guna Selimut & 6 Benda Ini Dalam Katil Bayi, Ia Punca Sindrom Kematian Mengejut (SIDS)!

Selimut bayi dan
SIDS
? Pernahkah anda sebagai ibu bapa terfikir sekiranya
bayi
 anda meninggal dunia secara mengejut yang boleh disebabkan oleh pelbagai faktor termasuklah ruang
tidur

bayi
 terutamanya selimut bayi? Ikuti kupasan artikel di bawah untuk mengetahui mengenai
sindrom kematian bayi mendadak
 (SIDS) dan bagaimana untuk mengelakkan sebarang faktor risiko yang boleh memungkinkan kejadian tersebut termasuklah pemilihan selimut bayi.

Apakah SIDS?

Sindrom kematian bayi mendadak (SIDS) adalah kematian yang tidak dapat dijelaskan, biasanya semasa tidur, bayi yang kelihatan sihat yang umurnya kurang dari satu tahun. SIDS kadang-kadang dikenali sebagai kematian bayi kerana bayi sering mati dalam
buaian
 mereka.

Walaupun penyebabnya tidak diketahui, SIDS mungkin dikaitkan dengan kecacatan dalam bahagian otak bayi yang mengawal pernafasan dan ghairah dari tidur.

Penyelidik telah menemui beberapa faktor yang mungkin menyebabkan bayi berisiko tinggi. Mereka juga telah mengenal pasti langkah-langkah yang boleh anda ambil untuk membantu melindungi anak anda daripada SIDS. Mungkin yang paling penting ialah meletakkan bayi anda di belakangnya untuk tidur.

Penyebab SIDS

Gabungan faktor persekitaran fizikal dan tidur boleh membuat bayi lebih terdedah kepada SIDS. Faktor-faktor ini berbeza bagi setiap kanak-kanak.

Faktor-faktor fizikal

Faktor-faktor fizikal yang berkaitan dengan SIDS termasuklah:

Kecacatan otak. Sesetengah bayi dilahirkan dengan masalah yang membuat mereka lebih cenderung untuk mati disebabkan SIDS. Dalam kebanyakan bayi-bayi ini, bahagian otak yang mengawal pernafasan dan ghairah dari tidur tidak cukup matang untuk berfungsi dengan baik.

Berat kelahiran yang rendah.
Kelahiran pramatang
 atau menjadi sebahagian daripada kelahiran berganda meningkatkan kemungkinan bahawa
otak bayi
 tidak matang sepenuhnya, jadi bayi kurang dapat mengawal proses-proses automatik seperti pernafasan dan kadar jantung.

Jangkitan pernafasan. Ramai bayi yang meninggal dunia pada SIDS baru-baru ini mengalami
selesema
, yang mungkin menyumbang kepada masalah pernafasan.

Faktor persekitaran tidur

Barang-barang dalam buaian bayi dan kedudukan tidurnya dapat dikombinasikan dengan masalah fizikal bayi untuk meningkatkan risiko SIDS. Contohnya termasuklah:

Tidur di bahagian perut atau sebelah. Bayi yang diletakkan dalam kedudukan ini untuk tidur mungkin mengalami kesukaran bernafas berbanding daripada diletakkan di atas belakang mereka.

Tidur di atas permukaan yang lembut. Berbaring di bawah selimut lembut, tilam lembut atau tilam air yang boleh menghalang saluran udara bayi.

Berkongsi katil. Walaupun risiko SIDS menurun jika bayi tidur di bilik yang sama dengan ibu bapanya, risiko meningkat jika bayi tidur di
tempat tidur
 yang sama dengan ibu bapa, adik-beradik atau haiwan kesayangan.

Terlalu
panas
. Terlalu hangat ketika tidur boleh meningkatkan risiko bayi mengalami SIDS.

Faktor risiko SIDS

Walaupun sindrom kematian bayi tiba-tiba boleh menyerang bayi, penyelidik telah mengenal pasti beberapa faktor yang mungkin meningkatkan risiko bayi. Ianya termasuklah:

Jantina. Kanak-kanak lelaki lebih cenderung untuk mati disebabkan SIDS.

Umur. Bayi yang paling lemah adalah yang berumur di antara bulan kedua dan keempat.

Bangsa. Atas sebab-sebab yang tidak difahami dengan baik, bayi-bayi yang bukan berkulit putih lebih cenderung untuk mendapat SIDS.

Sejarah keluarga. Bayi yang mempunyai adik-beradik atau sepupu yang mati akibat SIDS berisiko tinggi terhadap SIDS.

Asap kedua. Bayi yang hidup dengan
perokok
 mempunyai risiko SIDS yang lebih tinggi.

Menjadi pramatang. Jika bayi dilahirkan lebih awal dan mempunyai berat lahir yang rendah bakal meningkatkan peluang si manja anda mendapat SIDS.

Faktor risiko ibu hamil

Semasa mengandung, ibu juga boleh meningkatkan risiko bayi untuk mendapat SIDS, terutamanya jika dia:

Adalah lebih muda daripada 20 tahun

Merokok

Menggunakan
dadah
 atau alkohol

Mempunyai penjagaan pranatal yang tidak mencukupi

Langkah pencegahan SIDS

Tidak ada cara yang boleh menjamin untuk mencegah SIDS, tetapi anda boleh membantu bayi anda tidur dengan lebih selamat dengan mengikuti petua ini:

Kembali tidur
. Letakkan bayi anda tidur di bahagian belakangnya, bukannya di perut atau sampingan, setiap kali anda – atau orang lain – meletakkan bayi tidur untuk tahun pertama kehidupan. Ini tidak perlu apabila bayi anda terjaga atau dapat bergolek kedua-dua cara tanpa bantuan.

Jangan mengandaikan bahawa orang lain akan meletakkan bayi anda tidur di tempat yang betul kecuali dengan cara anda memberitahunya. Nasihati penjaga dan penyedia penjagaan kanak-kanak untuk tidak menggunakan kedudukan perut untuk menenangkan bayi yang marah.

Pastikan katil bayi kosong
. Gunakan tilam yang pejal dan elak meletakkan bayi anda pada
padding
 yang tebal, berbulu, seperti
lambskin
 atau selimut bayi yang tebal. Jangan tinggalkan bantal,
mainan berbulu atau haiwan boneka
 di dalam
katil bayi
. Ini boleh mengganggu pernafasan jika wajah bayi anda menekan ke arah objek tersebut.

Jaga suhu bayi anda.
 Untuk menjaga bayi anda kekal hangat, cuba gunakan karung tidur atau pakaian tidur lain yang tidak memerlukan penutup tambahan. Jangan tutup kepala bayi anda.

Bayi tidur di bilik anda
. Sebaik-baiknya, bayi anda harus tidur di bilik dengan anda, tetapi letakkannya bersendirian di dalam katil bayi, bassinet atau struktur lain yang direka untuk bayi, sekurang-kurangnya enam bulan usianya, dan, jika boleh, sehingga setahun. Katil dewasa tidak selamat untuk bayi. Bayi boleh menjadi terperangkap dan sesak di antara selat kepala katil, ruang antara tilam dan bingkai katil, atau ruang antara tilam dan dinding. Bayi juga boleh mati lemas jika ibu bapa yang tidur secara tidak sengaja menindih dan menutup hidung dan mulut bayi.

Jika boleh, susukan bayi secara penyusuan badan.
 Penyusuan susu ibu
 selama sekurang-kurangnya enam bulan merendahkan risiko SIDS.

Jangan gunakan monitor bayi dan peranti komersil lain yang mendakwa mengurangkan risiko SIDS.
 American Academy of Pediatrics tidak menggalakkan penggunaan monitor dan peranti lain kerana ia tidak berkesan selain isu keselamatan.

Bagi puting.
 Menghisap
puting
 tanpa tali pada waktu rehat dan waktu tidur boleh mengurangkan risiko SIDS. Satu kaveat – jika anda menyusukan bayi, tunggu untuk memberikan puting hingga bayi anda berumur 3 hingga 4 minggu dan anda telah menyelesaikan rutin kejururawatan. Sekiranya bayi anda tidak berminat dengan puting, jangan memaksanya. Cuba lagi hari lain. Sekiranya puting jatuh dari mulut bayi semasa dia sedang tidur, jangan terus masukkan ke dalam mulut bayi kembali.

Imunisasi bayi anda.
 Tiada bukti bahawa imunisasi rutin meningkatkan risiko SIDS. Sesetengah bukti menunjukkan bahawa imunisasi dapat membantu mencegah SIDS.

Posisi tidur bayi yang selamat dan tidak selamat

Bayi akan tidur lebih kurang 20 jam sehari, 2.5 kali lebih lama daripada individu dewasa. Tidur merupakan penyumbang terbesar perkembangan mental dan fizikal bayi. Disebabkan itu, bayi anda sewajarnya mendapatkan waktu tidur yang secukupnya. Walau bagaimanapun,
posisi tidur bayi
 adalah sangat penting.

Apakah posisi tidur yang paling sesuai untuk bayi anda?

Menurut American Academy of Pediatrics, posisi tidur yang paling sesuai untuk bayi anda adalah berbaring menelentang terutamanya ketika berusia 6 bulan ke bawah. Ketika ini, sistem
otak bayi
 anda masih belum berkembang sepenuhnya dan mereka masih belum mampu sedar dengan sendirinya apabila tubuh badan mereka berada dalam bahaya. Antara situasi yang paling biasa terjadi ketika bayi sedang tidur adalah gangguan pernafasan. Kekurangan oksigen dalam tempoh masa yang lama mampu membawa maut kepada bayi. Situasi ini turut dikenali sebagai
Sudden Infant Death Syndrome
 (SIDS).

Tidur secara menelentang juga dapat membekalkan bayi anda dengan jumlah oksigen yang mencukupi ketika sedang tidur selain memastikan kelancaran perjalanan darah mereka. Banyak kajian menunjukkan bahawa meletakkan bayi dalam keadaan menelentang semasa waktu tidur dapat mengurangkan risiko berlakunya SIDS.

Namun begitu, ada juga individu yang berpendapat bahawa bayi yang tidur menelentang berisiko untuk
tercekik
. Walau bagaimanapun, tidak terdapat sebarang bukti untuk menyokong pernyataan ini.

Apakah pula posisi tidur yang paling tidak sesuai untuk bayi anda?

Posisi tidur yang paling tidak sesuai untuk bayi anda adalah tidur secara
meniarap
. Posisi ini akan mengakibatkan bayi terdedah kepada karbon dioksida yang mereka lepaskan sendiri terutamanya jika permukaan tilam atau fabrik cadar di bawah mereka lembut. Ini akan menyebabkan mereka terperangkap dengan udara beracun bersama dengan CO2 yang akan memberi tekanan kepada
organ dalaman bayi
.

Posisi tidur ini juga akan menyebabkan bayi kepanasan sekali gus menjadi punca kepada permasalahan yang lain. Dalam beberapa kes, bayi mungkin perlu untuk ditidurkan dengan posisi ini di atas faktor kesihatan. Anda diingatkan untuk hanya
menidurkan bayi
 dengan posisi ini di atas nasihat doktor.

Tidur secara mengiring pernah menjadi satu alternatif terbaik untuk posisi tidur bayi selain tidur secara menelentang. Kebanyakan ibu bapa menggunakan posisi ini untuk menidurkan bayi mereka untuk mengelakkan si manja mengalami kondisi kepala datar. Namun begitu, kajian terkini menunjukkan bahawa tidur secara mengiring juga perlu dihadkan di atas faktor keselamatan. Kondisi kepala datar juga boleh dirawat apabila bayi sudah mampu merangkak atau duduk.

Pro dan kontra ibu bapa tidur bersama bayi

Kebanyakan doktor menyarankan ibu bapa untuk menidurkan bayi mereka di katil bayi itu sendiri. Namun begitu, kebanyakan ibu bapa lebih gemar untuk
 tidur bersama bayi
 kerana ia lebih selesa dan mudah untuk menyusukan bayi pada waktu malam. Sebenarnya, terdapat banyak kelebihan tidur bersama bayi namun terdapat juga kekurangannya. Ikuti artikel ini untuk mengetahui pro dan kontra tidur bersama bayi di katil yang sama.

Pro tidur bersama bayi

Penyusuan susu badan
 merupakan punca utama ibu memilih untuk tidur bersama bayi. Apabila bayi anda tidur bersama anda, mereka akan lebih kerap menyusu badan berbanding bayi yang tidur di katil mereka sendiri.

Jika bayi anda menangis pada tengah malam, anda boleh terus memujuk mereka tanpa perlu bangun dari katil. Ini dapat menjadikan waktu tidur anda dan pasangan tidak terganggu.

Sebenarnya, tidur bersama bayi adalah lebih selamat berbanding tertidur bersama bayi di sofa atau kerusi malas. Ini boleh mengakibatkan
sudden infant death syndrome
 (SIDS).

Tidur bersama bayi juga dapat memanjangkan masa anda luangkan bersama bayi. Ini akan membantu menguatkan
jalinan antara ibu bapa dengan bayi
.

Berbaring di sebelah bayi akan memudahkan anda untuk memeriksa dan menyentuh badan bayi anda lebih kerap. Ini dapat membuat anda lebih cepat perasan jika terdapat apa-apa yang aneh pada bayi anda.

Kontra tidur bersama bayi

Tidak dapat dinafikan tidur bersama bayi mendatangkan banyak manfaat, namun ia juga boleh bertukar menjadi mudarat sekiranya:

Ibu bapa minum
alkohol

Ibu bapa merokok atau menghisap
rokok elektronik

Ibu bapa menyalahgunakan ubat atau dadah yang mengkhayalkan

Bayi berumur bawah 3 bulan

Bayi lahir lebih awal daripada 37 minggu

Berat badan bayi kurang daripada 2.5 kg

Dalam pada itu pula, tidur bersama bayi sebenarnya boleh mendatang pelbagai implikasi yang lain seperti:

Kemungkinan berlakunya SIDS akan meningkat jika anda tertidur di sofa atau kerusi malas bersama bayi.

Anda dan pasangan mungkin tidak dapat untuk tidur nyenyak dan perlukan masa untuk membiasakan diri jika
bayi anda tidur secara lasak
.

Jika bayi anda sudah terbiasa tidur di katil bersama ibu bapa mereka, akan menjadi satu kejanggalan bagi mereka untuk tidur bersama individu lain (contohnya saudara-mara atau penjaga) atau ketika sampai waktu mereka tidur di katil mereka sendiri.

Tidur bersama bayi akan menjejaskan kehidupan
seks
 anda. Melakukan seks ketika bayi anda sedang tidur di sebelah anda dan pasangan bukanlah satu idea yang baik.

Adakah penggunaan bantal dan selimut bayi berpotensi mempengaruhi SIDS?

Bayi memerlukan perlindungan yang sepenuhnya daripada ibu bapa walaupun daripada objek lembut yang berada di sekitarnya.
Bantal
 yang lembut dan empuk juga mampu mengundang bahaya buat bayi. Semasa empat bulan pertama selepas kelahiran bayi, penggunaan
bantal
 ketika mereka tidur boleh menyebabkan bayi anda berisiko menghidapi
sudden infant death syndrome
 (SIDS).

Bilakah bayi anda boleh menggunakan bantal untuk ketika tidur?

Sebenarnya, bayi tidak memerlukan bantal untuk mendapatkan tidur yang nyenyak. Sebagai individu dewasa, kita memerlukan bantal untuk merehatkan kepala. Bantal yang bagus adalah bantal yang memberi sokongan kepada leher agar badan berasa lebih relaks ketika tidur. Namun begitu, bantal sebenarnya adalah berbahaya bagi seorang bayi.

Penggunaan bantal yang tidak sesuai akan meningkatkan risiko bayi anda menghidapi SIDS. Ini kerana bayi anda mungkin akan meniarap, membenamkan muka mereka ke dalam bantal lalu menyebabkan mereka sesak pernafasan. Tanpa pengawasan daripada ibu bapa, kejadian berbahaya seperti ini mungkin berlaku.

Oleh itu, pakar perubatan menegaskan untuk ibu bapa menangguhkan idea untuk bayi tidur bersama bantal sehinggalah mereka mencecah usia 18 bulan. Kebanyakan kanak-kanak sebenarnya tidak mahu langsung tidur bersama bantal. Apabila anak anda mencecah usia 2 tahun, anda boleh mula membiasakan mereka untuk tidur bersama bantal untuk membantu sistem pernafasan dan menjaga kualiti tidur mereka. Mulakannya dengan menggunakan bantal yang sesuai dan tidak diperbuat daripada bahan yang boleh mendatangkan alahan.

Apakah jenis bantal yang selamat untuk bayi anda?

Jika anda masih risau bayi anda akan menghidapi selesema pada waktu malam, pakaikan mereka baju tidur dan sarung kaki untuk bayi. Pilih bantal yang sesuai dengan saiz bayi anda. Ia seharusnya kecil, rata dan diperbuat daripada kapas yang lembut bagi memastikan bayi anda mendapatkan sokongan yang baik pada lehernya. Bantal yang diperbuat daripada bulu pelepah mungkin bagus untuk individu dewasa, tapi tidak bagi bayi. Ia sangat lembut dan boleh mendatangkan alahan. Lebih bahaya, ia lebih berisiko kepada bayi untuk lemas jika mukanya terbenam pada bantal ketika sedang tidur.

Pendek kata, bantal boleh menyebabkan bayi sesak nafas sekiranya muka mereka terbenam ke dalam bantal. Kebiasaannya, jika bahu seseorang individu itu lebih luas daripada kepala mereka, bantal akan membantu mereka untuk mendapatkan tidur yang lebih baik. Memandangkan bayi masih belum memerlukan bantal untuk tidur nyenyak, anda boleh menunggu sehingga sekurang-kurangnya sehingga mereka berusia 18 bulan untuk meletakkan bantal di katil bayi.

Bagaimana memilih selimut bayi yang sesuai?

Pilih material selimut bayi yang baik

Selimut bayi perlu diperbuat daripada bahan yang lembut pada kulit sensitif dan bernafas untuk menjadikan tidur bayi selesa. Bagaimana anda menguji untuk memastikan bahawa selimut bayi tersebut bernafas? Ia sebenarnya mudah dan berteknologi rendah – hanya memegang selimut di sebelah kipas. Jika anda dapat merasakan angin melalui selimut bayi, bahan itu bernafas. Bahan bernafas yang baik? Kapas. Cari kapas organik dan elakkan bahan sintetik jika boleh.

Anda juga ingin memastikan bahawa anda membeli selimut yang sesuai untuk musim ini. Anda akan mempunyai selimut lebih berat untuk musim sejuk dan lebih ringan untuk musim panas. Apabila anda membeli selimut yang lebih berat untuk musim sejuk, jangan dapatkan selimut yang lembut atau berat. Ini boleh menyumbang kepada SIDS –
Sudden Death Infant Syndrome
. Perlu diingat iklim tempatan anda juga: anda tidak perlu selimut tebal jika anda tinggal dalam iklim yang hangat, tetapi jika anda hidup dalam iklim sejuk, anda akan memerlukan selimut yang lebih tebal untuk memastikan bayi sentiasa hangat dalam melalui musim sejuk dan seterusnya.

Keselamatan selimut bayi adalah perlu

Keselamatan sangat penting apabila memikirkan mengenai selimut bayi. Elakkan selimut yang mempunyai
 tassels
, pinggir, atau reben yang longgar; Bayi boleh terbelit di dalamnya. Ini menjadi sedikit masalah apabila bayi semakin membesar.

Ingati saiz selimut bayi

Saiz selimut bayi adalah penting – anda mahukan satu yang cukup besar untuk memastikan bayi hangat, tetapi tidak begitu besar sehingga saiznya mengatasi mereka. Saiz selimut standard ialah 45″ oleh 45″ hingga 60″. Selimut saiz ini mempunyai banyak fleksibiliti: ia boleh digunakan sebagai tempat tidur, tikar lantai, atau bahkan digantung di dinding untuk menghiasi bilik bayi.

Pemilihan selimut bayi yang tepat mampu mengurangkan risiko bayi daripada mendapat SIDS. Ini hanya untuk memastikan agar selimut yang dipilih tidak melemaskan bayi, tidak membelitkan tubuh badan bayi serta tidak memberikan kehangatan yang melampau akibat kekurangan aliran udara dalam selimut.


3 Waktu Terbaik Untuk Bersenam Di Bulan Ramadan

Puasa seharusnya tidak menjadi halangan anda untuk tetap melakukan senaman demi menjaga kecergasan badan.  Bersenam ketika puasa juga boleh menjadi peluang bagi anda untuk lebih banyak membakar kalori sehingga boleh menurunkan berat badan. Sudah tentu ini merupakan satu perkara yang positif.
Namun, sebaiknya jangan sembarangan bersenam di bulan puasa.

Anda harus perhatikan masa dan intensiti senaman saat berpuasa
agar senaman tersebut tidak mengganggu puasa anda atau menyebabkan dehidrasi
.

Untuk mendapatkan lebih banyak info berkenaan kecergasan, anda boleh klik
di sini
.

Bila sebaiknya bersenam ketika puasa?

Senaman semasa perut kosong dan haus boleh memberikan kesan yang buruk terhadap kesihatan anda. Ini boleh membuat anda
merasa sangat letih, pusing, hingga menyebabkan dehidrasi
.

S
enaman berat semasa berpuasa juga boleh menyebabkan kerosakan otot dan juga boleh
meningkatkan hormon stres
 (hormon kortisol) di dalam tubuh.

U
ntuk mencegah perkara ini, anda harus bijak mencari waktu yang tepat untuk bersenam ketika bulan puasa.

Sebenarnya, waktu yang tepat untuk anda melakukan sukan semasa berpuasa bergantung kepada diri anda sendiri.

Asalkan anda tidak
merasa letih dan pening selepas melakukan senaman semasa berpuasa
, ia tidak menjadi masalah.

Kekuatan setiap orang adalah berbeza-beza. Walau bagaimanapun, terdapat masa yang paling baik bagi anda untuk bersenam di bulan puasa, iaitu:

Bersenam ketika puasa: Sebelum berbuka puasa

Ketika puasa, anda boleh bersenam sesaat sebelum anda buka puasa
untuk membakar lemak lebih banyak
.

S
udah tentu, ini menguntungkan bagi anda yang ingin menurunkan berat badan ketika puasa.

Melakukan sukan semasa perut kosong boleh membantu anda dalam menghilangkan lemak lebih banyak.

Setelah anda bersenam (menggunakan sisa tenaga anda), anda boleh makan semasa berbuka puasa untuk menggantikan tenaga yang hilang.

Bersenam sebelum berbuka puasa mungkin merupakan waktu yang baik. Anda mungkin tidak perlu bimbang akan
mengalami paras gula dalam darah rendah
 atau dehidrasi.

Namun sila ingat, jangan memaksa diri untuk melakukan sukan yang berlebihan untuk membakar lemak lebih banyak.

Anda masih dalam keadaan puasa dengan sisa tenaga yang sedikit. Oleh itu, senaman yang anda lakukan perlu dihadkan, tidak lebih dari 60 minit.

Jangan sampai anda sakit, merasa letih, dan pening selepas bersenam.

Selepas berbuka puasa

Ini merupakan masa yang terbaik untuk anda bersenam ketika puasa. Anda boleh bersenam dua hingga tiga jam selepas berbuka puasa.

Tunggu sehingga makanan anda dihadam oleh badan sehingga anda mendapat tenaga untuk bersenam.

Kerana anda sudah makan dan mengisi tubuh anda dengan tenaga, anda boleh melakukan apa-apa jenis senaman yang anda inginkan pada masa ini,
dari intensiti ringan hingga berat
, termasuk senaman untuk meningkatkan kekuatan dan jisim otot.

Selepas sahur

Selepas sahur, anda juga boleh melakukan senaman. Badan anda telah menerima tenaga daripada makanan yang anda makan semasa sahur.

Anda boleh melakukan senaman pada masa ini. Namun, sebaiknya senaman tersebut adalah
sukan dengan intensiti ringan
.

Sukan selepas sahur adalah baik untuk dilakukan bagi menjaga kecergasan badan sepanjang bulan Ramadan.

Namun sila ingat, anda perlu menyediakan tenaga untuk melakukan aktiviti anda selanjutnya sehingga berbuka puasa.

Oleh itu,  jangan bersenam ketika puasa secara berlebihan pada waktu ini.


Anak Gemar Tonton Rancangan Kartun: Positif atau Negatif?

Kanak-kanak dan rancangan kartun amat sinonim sekali. Cubalah tanya mana-mana kanak-kanak tentang program televisyen kegemaran mereka. Pasti kebanyakannya akan menjawab program kartun. Moana, Doraemon, Shin Chan, Tom & Jerry, Jimmy Neutron, Upin Ipin, Spongebob, Sesame Street, Teletubbies, Barney ataupun BoboiBoy adalah antara program kartun yang menarik minat kanak-kanak pada masa kini. Jika kita perhatikan, kebanyakan kanak-kanak menghabiskan lebih banyak masa untuk menonton rancangan kartun berbanding rancangan yang lain.

Tidak dapat dinafikan, rancangan kartun dapat memberi hiburan kepada kanak-kanak dengan menghidangkan elemen lucu dan lawak jenaka. Ada sesetengah rancangan kartun mengandungi unsur-unsur positif namun ada juga kartun yang menyelitkan unsur negatif sehingga dapat mempengaruhi minda kanak-kanak. Bukan hanya itu sahaja, lambakan rancangan kartun di televisyen menjadikan kanak-kanak semakin ralit sehingga mengabaikan aktiviti lain.

Kegilaan kanak-kanak terhadap program kartun dapat dilihat sehinggakan ada yang sanggup membeli semua mainan yang mengandungi gambar kartun yang mereka minati. Tidak kiralah cakera padat, anak patung beruang, pakaian, topi, kasut dan makanan. Begitulah kuatnya pengaruh kartun terhadap kanak-kanak. Persoalannya, adakah kegilaan ini memberi kesan positif atau negatif kepada kanak-kanak?

Adakah rancangan kartun dapat merangsang minda anak?

Kanak-kanak dan kartun tidak dapat dipisahkan. Cuba anda selidiki kanak-kanak mana yang tidak sukakan kartun. Pengaruh rancangan kartun ini bukan sahaja melanda kanak-kanak, malah ada juga orang dewasa yang turut meminati rancangan kartun.

Biarpun ada sesetengah kanak-kanak yang tidak memahami intipati rancangan kartun itu, namun mereka masih mampu tergelak melihat gelagat watak kartun yang ditonjolkan. Pun begitu, bukan semua rancangan kartun mengandungi mesej yang positif. Di sinilah peranan ibu bapa perlu dimainkan. Yang menjadikan kartun itu melalaikan adalah apabila sikap kanak-kanak itu sendiri yang terlalu asyik menonton sehingga mengabaikan aktiviti harian mereka. Ada juga kes kanak-kanak yang sanggup tidak makan semata-mata tidak mahu berganjak daripada menonton kartun. Ada juga pendapat yang mengatakan kartun dapat merangsang minda kanak-kanak. Namun, sejauh manakah kebenaran itu?

Masa itu emas

Tidak salah membenarkan anak anda menonton kartun tetapi hadkan masa menonton buatnya kepada satu atau dua jam sehari. Masa menonton tersebut bukan hanya tertumpu kepada program kartun sahaja tetapi juga program-program lain. Sebaik-baiknya, manfaatkan masa anak anda dengan aktiviti lain.

Positif atau negatif?

Ketahui kandungan kartun yang ditonton oleh anak anda. Jika kandungannya sesuai untuk kanak-kanak maka syorkan kartun yang benar-benar padat dengan mesej berguna. Sebaliknya, jika ia mengandungi mesej negatif, maka sekat anak anda daripada menontonnya dan memberitahu alasan kartun seperti itu tidak sesuai ditonton. Tonjolkan juga kartun yang memaparkan animasi terkini agar dapat merangsang daya pemikiran yang baik dalam kalangan kanak-kanak.

Luangkan masa bersama

Kebanyakan ibu bapa menggalakkan anak menonton kartun kerana tidak mahu anak keluar dari rumah. Sementara kanak-kanak menonton kartun, ibu bapa tidak perlu risau untuk melakukan kerja-kerja mereka seperti memasak atau membasuh kereta. Sebaik-baiknya, anda luangkan masa bersama anak menonton kartun bersama supaya apabila anak anda bercerita mengenai kartun kegemarannya, anda tidak akan terpinga-pinga untuk menjawab soalan anak anda.

Latihan otak

Kanak-kanak seharusnya diterapkan dengan komunikasi dua hala sejak mereka masih kecil. Hal ini bagi merangsang mindanya untuk berfikir dan meningkatkan kemahirannya berbahasa. Melalui medium televisyen, kanak-kanak yang leka menonton hanya melalui proses sehala sahaja dan menyebabkan kanak-kanak sibuk menonton tanpa memerah otak untuk memikirkan sesuatu. Selain itu, otak mereka juga tidak dapat menjadi kreatif sekiranya tidak dilatih.

Tidak dapat dinafikan, rancangan kartun ada kebaikan dan keburukannya. Namun, jika pendedahan kepada rancangan kartun dibiarkan secara berlebihan akan menyebabkan kanak-kanak alpa dengan tugasan yang lain. Bagi memastikan mesej yang baik dapat disampaikan melalui rancangan kartun itu difahami oleh kanak-kanak, ibu bapa perlulah memberi didikan dan bimbingan tanpa membiarkan sahaja anak mereka berseorangan menonton kartun. Mencegah lebih baik daripada mengubati!

Baca juga:

Gangguan Ketergantungan Skrin Merosakkan Otak Kanak-kanak!

Masa Di Depan Skrin Dan Obesiti Dalam Kalangan Kanak-Kanak.

Anak 5 Tahun Hanya Dibenarkan 1 jam Masa Skrin Sehari? Ketahui Garis Panduan Penggunaan Gajet


Bolehkah Saya Hamil Selepas Menopaus?

Menopaus adalah fasa normal dalam setiap kehidupan wanita. Apabil tiba pada satu peringkat, wanita akan melalui tempoh menopaus. Walau bagaimanapun, adakah boleh seseorang wanita itu hamil semasa atau selepas tempoh menopaus?

Apa itu Menopaus?

Menopaus ialah masa apabila tempoh terakhir haid anda berakhir. Menopaus selalunya terbahagi kepada tiga peringkat: perimenopaus, menopaus, dan postmenopausal. Anda mungkin akan mengalami beberapa perubahan dalam tubuh sebelum dan selepas anda menopaus. Perubahan ini termasuklah:

Perubahan dalam haid anda

Haid anda mungkin akan berubah dari semasa ke semasa. Ia boleh jadi berpanjangan ataupun pendek berbanding haid biasa anda. Bahkan, kitaran darah juga akan jadi lebih banyak atau berkurangan. Perubahan-perubahan ini adalah normal. Pun begitu, jika anda melihat sebarang tanda-tanda yang dinyatakan, anda disarankan untuk berjumpa doktor bagi mendapatkan diagnosis penuh:

Kali terakhir anda haid dan yang terkini yang paling rapat kitarannya

Pendarahan banyak

Tompok darah

Haid anda melebihi tempoh satu minggu

Selepas tiada pendarahan selama setahun, anda mula mengalami haid kembali

Rasa panas badan

Ramai wanita yang mengalami rasa panas dalam badan, yang mana gejala ini boleh berpanjangan sehingga beberapa tahun selepas menopaus. Panas badan adalah rasa hangat yang dialami secara tiba-tiba pada bahagian atas tubuh wanita. Muka dan leher anda rasa membahang dan tompok-tompok merah kelihatan pada dada, belakang badan, dan lengan. Ini termasuklah peluh yang banyak dan menggeletar. Biasanya, panas badan berlaku antara 30 saat hingga 10 minit. Dan, ia juga mungkin sederhana sehinggakan anda tidak sedar yang anda mengalaminya, ataupun ia akan rasa kuat sehingga boleh mengejutkan anda dari tidur (berpeluh malam).

Bolehlah anda hamil selepas menopaus?

Selepas anda putus haid, hormon dalam tubuh anda akan mula stabil pada paras rendah. Jika doktor anda mendiagnosis anda berada pada peringkat postmenopausal, anda tidak akan boleh hamil lagi. Alasannya adalah kerana ovari anda tidak lagi mempunyai sebarang telur yang boleh dibebaskan dan disenyawakan oleh sperma. Oleh itu, anda tidak lagi perlu risau tentang penggunaan kontrasepsi atau memakai perlindungan semasa melakukan hubungan intim.

Sebaliknya, jika anda masih berada pada permulaan menopaus, ovari anda berkemungkinan masih mempunyai beberapa baki telur yang boleh dikeluarkan dan disenyawakan oleh sel sperma. Hasilnya, anda mungkin masih mampu hamil semasa hari ovulasi anda. Pun begitu, percubaan untuk hamil pada peringkat umur ini boleh membahayakan kerana telur yang dikeluarkan mungkin tua dan tidak sesuai untuk kehamilan yang sihat.

Adakah sebarang risiko jika hamil semasa perimenopaus?

Kehamilan semasa perimenopaus boleh menyebabkan risiko untuk ibu dan bayi. Antara risikonya termasuklah:

Keguguran

Kecacatan kelahiran

Kelahiran pramatang

Untuk menjadi ibu, jika anda berumur melebihi 40 tahun, 50% kemungkinan anda akan menjalani kelahiran secara pembedahan. Anda juga cenderung mengalami kehamilan ektopik, strok, tekanan darah tinggi, sawan, diabetes gestasi, dan masalah jantung.

Mengandung dan bersalin semasa mencecah peringkat menopaus anda adalah lebih sukar. Oleh itu, adalah lebih baik jika anda merancang untuk hamil dan memiliki anak sebelum fasa menopaus anda.

Hello Health Group
 tidak menyediakan nasihat perubatan, diagnosis, atau rawatan.


Limfoedema: Komplikasi Selepas Rawatan Kanser Payudara

Limfoedema (lymphedema) adalah kesan sampingan yang berpotensi bagi pembedahan kanser payudara dan terapi sinaran yang boleh muncul pada sesetengah orang sama ada beberapa bulan atau tahun selepas rawatan berakhir.

Limfa (lymph) adalah cecair jernih dan cerah yang mengelilingi seluruh tubuh untuk membuang buangan, bakteria, dan bahan lain dari tisu. Manakala edema adalah pembentukan cecair berlebihan. Jadi limfoedema berlaku apabila terlalu banyak limfa berkumpul di mana-mana bahagian tubuh.

Jika limfoedema berlaku terhadap individu yang telah dirawat, ia biasanya berlaku di lengan atau tangan tetapi kadang-kadang ia juga mempengaruhi payudara, ketiak, dada dan belakang.

Siapa berisiko mendapat limfoedema?

Individu yang menerima mana-mana prosedur rawatan berikut:

Mastektomi (pembuangan buah dada melalui pembedahan) mudah dengan kombinasi aksilari (lubang lengan) penyingkiran nodus limfa

Lumpektomi (pembuangan tumor daripada payudara secara pembedahan) dalam kombinasi dengan penyingkiran nodus limfa aksilari

Mastektomi radikal yang diubahsuai dengan kombinasi penyingkiran nodus limfa aksilari

Pembedahan kanser gabungan dan terapi radiasi ke bahagian nodus limfa (seperti leher, ketiak, pangkal paha, pelvis, atau perut)

Terapi radiasi ke bahagian nodus limfa

Anda boleh mendapatkan limfoedema dalam masa beberapa hari pembedahan, tetapi ia juga boleh berlaku dalam bulan atau tahun selepas itu. Sekiranya tidak dirawat, ia akan menjadi lebih teruk.

Simptom limfoedema

Sebilangan bengkak kecil, walaupun di lengan anda, adalah normal untuk 4 hingga 6 minggu pertama selepas pembedahan kanser payudara. Sesetengah wanita juga mungkin mempunyai kemerahan atau sakit di lengan, yang mungkin menjadi simptom keradangan atau jangkitan.

Antara simptom limfoedema adalah:

Bengkak di lengan atau tangan

Rasa tegang, berat atau penuh di lengan atau tangan

Rasa ketegangan pada kulit atau penebalan kulit

Sakit atau kemerahan di lengan atau tangan

Diagnosis limfoedema

Cara paling biasa adalah pemeriksa limfoedema adalah dengan mengukur lebar lengan atas dan bawah. Pengukuran boleh diambil sebelum pembedahan bagi mendapatkan perbandingan dengan selepas pembedahan.

Doktor juga akan melihat sejarah perubatan (termasuk pembedahan dan rawatan masa lalu) ubat dan simptom semasa anda. Doktor juga akan memberi anda ujian fizikal lengkap. Dia mungkin meminta anda mengambil ujian lain, seperti MRI, scan CT, atau ultrasound untuk memeriksa pembentukan cecair.

Rawatan limfoedema

Ia bergantung kepada tahap pembengkakan dan puncanya. Contohnya, jika dijangkiti doktor mungkin menetapkan antibiotik untuk anda.

Rawatan lain boleh termasuk balutan (bandaging), penjagaan kulit dan diet yang betul, pakaian mampatan, senaman, dan saliran limfa manual, bentuk regangan kulit dan urutan yang lembut.

Sebelum melakukan apa-apa terapi anda perlu berbincangan dengan doktor terlebih dahulu. Sekiranya anda tidak mendapat penjagaan perubatan untuk lymphedema, ia boleh menyebabkan pembengkakan dan pengerasan tisu, dan ini boleh memberi kesan ke atas fungsinya. Malah, ia juga boleh membawa kepada jangkitan dan penyakit lain.


Rokok Gulung Lebih Selamat Berbanding Rokok Biasa? Sebenarnya, Anda Silap!

Meskipun saban tahun kita diingatkan tentang bahaya rokok terhadap kesihatan,
namun masih ramai lagi yang merokok.

Ini kerana mungkin ramai yang tidak tahu, tidak mahu atau tidak peduli tentang
kesan rokok kepada kesihatan
.

Terutamanya bagi perokok tegar, merokok sudah menjadi satu norma dalam kehidupan yang sangat sukar untuk dibuang.

Pun begitu, ada juga dalam kalangan perokok tegar yang berhasrat untuk berubah dan ada yang
mula beralih ke vape, pod
 dan juga rokok gulung.

Persoalannya, adakah rokok gulung lebih selamat berbanding rokok biasa?

Jom sama-sama kita ikuti artikel ini untuk tahu dengan lebih mendalam lagi!

Untuk mendapatkan lebih banyak info berkenaan Habit Sihat, anda boleh klik
di sini
.

Apa itu rokok jenis gulung?

Buat anda yang belum tahu, rokok jenis gulung adalah sejenis rokok yang perlu digulung sendiri oleh penghisapnya.

Segala ramuan yang diperlukan untuk menggulung sebatang rokok juga perlu dibeli secara asing-asing.

Berikut adalah bahan-bahan utama yang diperlukan:

Tembakau

Kertas rokok

Penapis (opsyenel)

Penggulung (opsyenel)

Apa dalam rokok jenis gulung?

Ramai yang berpendapat bahawa bahaya rokok gulung adalah sedikit berbanding rokok biasa kerana tembakau yang digunakan adalah
kurang kandungan bahan kimia
. Benarkah?

Ini adalah apa yang terkandung dalam tembakau rokok gulung:

Tar

Nikotin

Karbon monoksida

Nitrosamines

Jika diperhatikan, mungkin benar rokok gulung mempunyai kurang kandungan bahan kimia berbanding rokok biasa namun tidak bermakna ia selamat untuk dihisap.

Selagi ia bergelar rokok
, ia masih akan mengakibatkan pelbagai risiko terhadap kesihatan seperti kanser, strok, penyakit jantung, radang paru-paru dan macam-macam lagi.

Adakah anda sanggup menghadapi risiko sebegini?

“Membandingkan rokok gulung dengan rokok biasa seumpama bertengkar sama ada melompat keluar dari tingkat 20 atau tingkat 15 bangunan adalah lebih baik – kedua-duanya akan menyebabkan kalian jatuh dan mati”, jelas Deborah Arnott yang merupakan Ketua Eksekutif
Action on Smoking & Health
 (ASH).

Kenapa ia menjadi pilihan?

Sebenarnya, terdapat beberapa sebab mengapa rokok gulung menjadi pilihan!

#1. Dipercayai kurang bahan kimia

Pertamanya, tentu sekali kerana individu terpedaya dengan kepercayaan bahawa ia mengandungi kurang bahan kimia berbanding rokok biasa.

Kepercayaan ini mungkin betul jika difikirkan secara logik akal. Pun begitu, ia masih mengandungi risiko yang tidak wajar untuk kalian ambil.

Ini samalah halnya dengan
rokok elektronik seperti vape atau pod
.

Untuk pengetahuan anda, ia juga mempunyai kurang bahan kimia namun ia tetap berbahaya untuk kesihatan.

#2.
Kos yang lebih murah

Selain itu, individu mungkin mula menghisap rokok gulung kerana ia lebih murah. Sebagai contoh, kos harga tembakau dan kertas rokok mungkin tidak sampai RM10 sahaja.

Dengan modal RM10 ini, lebih daripada 20 batang rokok gulung boleh dihasilkan. Tidak seperti rokok biasa yang bercukai, harga untuk 20 batang sahaja sudah hampir RM20.

#3. Imej yang nampak gah

Dalam pada itu, ada individu yang mula beralih kepada rokok gulung ekoran imej yang dibawa.

Walaupun kelihatan agak mengarut, namun komuniti ini dilihat agak “cool”
dalam kalangan perokok tegar
.

Ini kerana setiap manusia mahu tampil berbeza daripada individu lain. Hakikatnya, mereka semua adalah sama sahaja.

Rokok biasa, rokok gulung atau rokok elektronik tetap juga dipanggil rokok.

#4. Tiada tanda amaran

Akhir sekali, individu mula meninggalkan rokok biasa kepada rokok gulung kerana rokok gulung tidak mempunyai tanda amaran seperti rokok biasa.

Inilah juga sebab mengapa golongan perokok
beralih kepada rokok elektronik
.

Gambar yang terdapat pada kotak rokok itu sebenarnya mempunyai magisnya yang tersendiri.

Menurut kajian yang dijalankan oleh
Penn Tobacco Center of Regulatory Science
 (TCORS), didapati bahawa punca utama perokok tegar berhenti merokok adalah gambar pelbagai penyakit yang boleh terjadi
akibat ketagihan rokok
.

Mereka juga mengatakan bahawa amaran bergambar jauh lebih berkesan berbanding amaran bertulis.

Jadi, ini adalah sesuatu yang mungkin pihak kerajaan boleh lakukan – wajibkan setiap produk yang digunakan untuk merokok sama ada secara menggulung sendiri atau elektronik dengan menampal amaran bergambar.

Dengan ini, kesedaran tentang bahaya rokok terhadap kesihatan mungkin boleh ditingkatkan.


Berapa Kerap Kena Tunaikan Nafkah Batin Dalam Sebulan, 4 Ke 5x Atau Lebih Lagi?

Ramai pasangan suami isteri
 yang kurang pasti jawapan sebenar kepada soalan ini – nafkah batin berapa kali sebulan? Hakikatnya, tiada angka yang mampu dinyatakan kerana ia disesuaikan oleh individu masing-masing. Jom baca artikel untuk tahu lebih lanjut!

Untuk mendapatkan lebih banyak informasi tentang Kesihatan Seksual, anda boleh klik
di sini
.

Apa kepentingan seks dalam kehidupan?

Setiap manusia mempunyai nafsu syahwat dalam diri yang hanya boleh dipuaskan melalui aktiviti seksual sama ada secara seorang diri atau bersama pasangan di dalam hubungan kelamin.

Disebabkan itu pula, individu yang berbeza jantina disarankan untuk berkahwin supaya
 keinginan dan kemahuan seksual
 mereka dapat disalurkan menerusi suatu kaedah yang paling ideal.

Di dalam rumah tangga pasangan Islam,
nafkah batin menurut islam
merupakan salah satu daripada tuntutan wajib selain nafkah batin bagi menyediakan keperluan kehidupan asas.

Dalam erti kata lebih mudah, seks adalah naluri semula jadi yang wujud dalam diri setiap manusia dan ia amat penting kepada individu terutama kepada
pasangan bercinta atau berkahwin
.

Persoalannya, berapa kerap pasangan perlu buat hubungan seks? Adakah wujud angka yang tetap?

Berapa kerap dalam sehari atau seminggu?

Menurut kajian terbitan jurnal
Archives of Sexual Behavior
pada tahun 2017, majoriti pasangan di Amerika Syarikat biasa melakukan hubungan seksual sekitar 54 kali dalam masa setahun.

Bermakna, mereka biasa melakukan aktiviti
 memuaskan nafsu syahwat sekali dalam seminggu
 dan jumlah ini juga dipersetujui oleh penyelidikan jangka masa panjang selama hampir 40 tahun.

Pakar Terapi Seks, Dr. Logan Levkoff dari
New York University
pula menyatakan bahawa tidak ada jumlah yang normal ekoran ia tentunya berbeza bergantung kepada pasangan masing-masing.

Dalam erti kata yang lain,
kekerapan aktiviti seksual
 yang diyakini dan diakui sesuai adalah sekitar sekali seminggu tetapi angka ini juga tentu sahaja tertakluk kepada individu itu sendiri kerana ia dipengaruhi oleh aspek termasuk kemampuan dan keperluan seks.

Baca lagi artikel berkaitan:

Kekerapan Hubungan Seks Mengikut Umur Akan Menurun Bila Sudah Tua?

Hilang Minat Melakukan Seks Salah Satu Petanda Menopause, Periksa 4 Tanda Lain!

Seks HAMBAR Selepas Menopaus? Cuba Pakai Pelincir, Ada Magisnya Tau!

Jadi, nafkah batin berapa kali sebulan?

Berdasarkan nombor yang dinyatakan menerusi kajian seliaan pakar-pakar di atas tadi, pasangan berkahwin wajar menjalani hubungan seks sekitar sekali seminggu.

Jika dikira dengan kaedah matematik, persoalan nafkah batin berapa kali sebulan mungkin boleh dijawab
iaitu sekitar 4 ke 5 kali
 kerana di dalam 1 bulan mungkin mempunyai 4 atau 5 minggu.

Namun, angka ini hanya melaporkan idea daripada sekumpulan pasangan dan bukan keseluruhan individu yang tidak sama pandangan atas alasan kehendak, keperluan atau kemampuan.

Sekiranya kalian berdua
 melakukan lebih atau kurang
 daripada jumlah di atas, jangan rasa ganjil kerana perkara ini sudah tentu sangat subjektif dengan jawapan berbeza bergantung individu.

Untuk keselarasan yang optimum, 4 ke 5 kali seks sebulan dipercayai adalah angka paling sesuai!

Keharmonian rumah tangga paling utama!

Sebagaimana yang kita semua sedia maklum, kebanyakan pasangan kini bekerja atau belajar pada masa serentak sekali gus menyebabkan mereka mungkin tidak memiliki ruang atau peluang untuk
menjalani kehidupan di ranjang
 dengan kekerapan ideal.

Antara faktor risiko pasangan itu tidak dapat melakukan hubungan intim dengan kerap termasuk:

Usia individu

Kondisi kesihatan

Hormon dalam tubuh badan

Pengambilan ubat

Perancangan keluarga

Isu fizikal kerana khuatir tidak menarik perhatian pasangan

Isu mental seperti kemurungan, kegelisahan atau keyakinan

Kesibukan diri atau pasangan

Masalah peribadi dalam perhubungan

Kesan perkara di atas, sudah wujud banyak kes
 nafkah batin terabai
di mana lelaki atau wanita itu telah mengabaikan pasangan dengan tidak mengendahkan kewajipan yang sangat penting ini.

Akibatnya, ada risiko tinggi untuk
 perhubungan dua insan itu
 menjadi retak menunggu rebah dan ia boleh meningkatkan kemungkinan mereka bercerai jika hal ini tidak berjaya diselesaikan.

Apa yang wajar dilakukan oleh pasangan untuk menyelamatkan hubungan adalah berkomunikasi bukan sahaja tentang kekerapan seksual bahkan hala tuju kehidupan yang diinginkan kalian.

Konklusinya, seks itu tentu sahaja amat penting buat setiap individu kerana ia adalah lumrah alam terutama buat mereka yang
 bergelar pasangan suami isteri
. Tepuk dada tanya selera, berapa kerap anda rasa jumlah yang bagus untuk seks dalam sebulan?


Penyakit Jantung Kardiomiopati: Jenis, Simptom, Langkah Mencegah & Merawat!

Ada banyak
 tanda tanda sakit jantung lemah
 yang anda perlu tahu, ia juga mungkin indikator kondisi kardiomiopati!

Kardiomiopati adalah penyakit yang boleh menyebabkan
jantung sukar untuk mengepam darah
ke seluruh badan.

Ia boleh berlaku berikutan dinding jantung yang semakin menebal disebabkan keadaan kesihatan seperti kardiomiopati hipertrofik atau pembentukan tisu parut yang
menghalang fungsi jantung normal
.

Langkah pencegahan bagi masalah ini memerlukan pemahaman yang mendalam berkaitan dengan faktor risiko dan punca berlakunya kardiomiopati.

Jika berlarutan,
 otot jantung anda boleh menjadi lemah
. Ini bermakna ia tidak berupaya untuk mengepam darah dengan efisien bagi memenuhi keperluan sel badan.

Ritma jantung anda juga boleh terganggu
 sehingga menyebabkan masalah kegagalan jantung.

Dalam situasi tersebut, anda juga akan mengalami tanda tanda sakit jantung seperti sakit dada, sesak nafas dan sebagainya.

Untuk mendapatkan lebih banyak info berkenaan Kesihatan Jantung, anda boleh klik
di sini
.

Jenis masalah jantung kardiomiopati

Sebelum kita membincangkan perihal masalah kardiomiopati, penting untuk kita faham berkenaan dengan jenisnya terlebih dahulu.

Kardiomiopati dilatasi

Kardiomiopati dilatasi (DCM)
 boleh mempengaruhi ruangan atas dan bawah jantung (ventrikel dan atria).

Ia merupakan jenis kardiomiopati terlazim yang didiagnosis dalam kalangan pesakit.

DCM berlaku apabila otot jantung mula mengembang, menyebabkan darah tidak dapat dipam secara normal.

Kardiomiopati hipertrofik

Kardiomiopati hipertrofik adalah sejenis kardiomiopati yang boleh diwariskan oleh ibu bapa.

Ia berlaku apabila
 otot jantung mula menebal
 menyebabkan jantung menjadi kaku sehingga mengehadkan jumlah darah yang dipam ke seluruh badan.

Kardiomiopati restriktif

Kardiomiopati jenis ini sering didiagnosis
 dalam kalangan orang tua. Ia berlaku apabila terdapat tisu parut pada otot jantung.

Keadaan ini boleh menyebabkan jantung anda menjadi kaku sehingga ia tidak boleh berfungsi secara normal.

Displasia ventrikular kanan aritmogenik (ARVD)

Tanda tanda sakit jantung ini merupakan sejenis kardiomiopati yang jarang ditemui.

Puncanya lebih kurang sama dengan kardiomiopati restriktif, ia berlaku disebabkan oleh pembentukan tisu jantung.

Walau bagaimanapun, ARVD turut mempengaruhi isyarat elektrik jantung sehingga boleh
 menyebabkan masalah ritma tidak normal
.

Kardiomiopati amiloid transtiretin (ATTR-CM)

Kardiomiopati jenis ini berlaku disebabkan oleh protein yang dikenali sebagai transtiretin.

Protein tersebut boleh menyebabkan
ventrikel kiri jantung menjadi tebal
 dan kaku sehingga mengakibatkan darah tidak dapat dipam secara normal.

Kardiomiopati Takotsubo

Turut dikenali sebagai sindrom patah hati. Keadaan ini berlaku disebabkan oleh
 stres akut terhadap jantung
.

Lazimnya, ia bakal mempengaruhi ventrikel pada sebelah kiri pesakit.

Simptom dan tanda tanda sakit jantung

Pada peringkat awal, kardiomiopati tidak menunjukkan sebarang tanda tanda sakit jantung.

Walau bagaimanapun, apabila ia semakin teruk, mereka yang menghidapnya boleh mengalami tanda-tanda sakit jantung seperti:

Tercungap-cungap atau berasa letih semasa sedang berehat

Kelesuan

Pening kepala

Sakit dada

Rasa berdebar-debar

Kaki bengkak

Bagi menghindarkan penyakit menjadi teruk sehingga menyebabkan simptom, pastikan anda membuat pemeriksaan jika berisiko dan rawatan jika didiagnosis.

Langkah pencegahan dan rawatan jantung

Rawatan bagi masalah kardiomiopati berbeza mengikut tahap keterukan tanda tanda sakit jantung.

Bagi mereka yang
 tidak mengalami sebarang simptom
, rawatan mungkin tidak menjadi satu keperluan.

Walau bagaimanapun, anda perlu berbincang dengan doktor sebelum memulakan sebarang rejimen rawatan.

Bagi mereka yang mempunyai simptom, rawatan yang lazim dipreskripsikan untuk anda adalah:

Perubahan gaya hidup, amalkan gaya pemakanan sihat serta jalani hidup aktif.

Bagi mereka yang mempunyai
masalah aritmia atau degupan jantung tidak normal
, ubat berkaitan ritma jantung boleh dipreskripsikan.

Rawatan tekanan darah tinggi dan pemberian ubat cair darah boleh menurunkan risiko penyakit.

Kortikosteroid boleh digunakan untuk menurunkan tahap keradangan jantung.

Bagi kes yang lebih serius, anda mungkin memerlukan pembedahan sekiranya langkah di atas tidak berkesan.

Berikut merupakan antara langkah-langkah yang boleh anda ambil bagi menghindarkan masalah kardiomiopati pada jantung:

Pastikan anda mengambil
makanan yang kaya dengan mineral dan vitamin
. Ambil sayur, buah dan ikan serta kurangkan daging, makanan berlemak dan makanan yang telah diproses.

Pastikan anda bersenam sekurang-kurangnya 30 minit sehari untuk kekal aktif.

Jika anda peminum alkohol tegar, kurangkan kadar pengambilan alkohol, atau lebih baik, berhenti minum bagi menurunkan risiko kardiomiopati.

Bagi perokok, risiko kardiomiopati boleh diturunkan jika mereka berhenti merokok. Anda juga boleh menikmati penurunan risiko p
enyakit kronik lain seperti hipertensi
, penyakit jantung dan kanser peparu.

Jika anda mengalami masalah obesiti atau berat badan berlebihan, penurunan berat badan boleh merendahkan risiko kardiomiopati. Jika tidak, jantung anda akan mengalami kepayahan untuk mengepam darah menyebabkannya perlahan-lahan menjadi lemah.

Bagi individu yang mempunyai ibu bapa dengan masalah kardiomiopati hipertrofik, anda disarankan untuk
mengamalkan gaya hidup aktif dan pemakanan sihat
 untuk menjamin tahap kesihatan jantung pada paras optimum.


Kenapa Bila Ada Kemalangan, Ramai Pilih Untuk 'Lihat' Saja Dari Membantu? Ia Kerana Kesan Ini!

Pernahkah anda berdepan dengan situasi di mana kemalangan berlaku di depan mata dan hanya membiarkan sahaja. Ini kerana anda beranggapan bahawa orang lain akan datang untuk menolong mangsa?

Jika ya, anda mungkin pernah mengalami kesan pemerhati atau
bystander effect
.

Hakikatnya, fenomena ini sering sahaja terjadi dalam kalangan masyarakat kita.

Persoalannya, apakah maksud sebenar fenomena ini dan kenapa ia berlaku?

Untuk mengetahui jawapannya, ayuh kita sama-sama ikuti artikel ini!

Apa itu
bystander effect
?

Sebelum pergi lebih lanjut, wajarlah untuk kita ketahui serba sedikit mengenai perkara ini terlebih dahulu.

Bystander effect
ini adalah suatu fenomena dalam psikologi sosial yang berlaku ketika seseorang memerlukan pertolongan namun tiada siapa di sekitarnya datang untuk membantu!

Alasannya, orang di sekeliling beranggapan akan ada orang lain yang datang membantu mangsa.

Namun, cuba anda bayangkan jika semua orang berfikiran sama seperti ini. Sudah pasti akhirnya nanti tiada siapa yang akan datang untuk membantu mangsa bukan?

Inilah fenomena yang dikenali sebagai kesan pemerhati.

Apa punca sebenar fenomena ini berlaku?

Baiklah, sekarang kita sudah tahu apa itu
bystander effect
. Sekarang, mari kita beralih pula kepada punca ia terjadi.

Menurut pencipta istilah
bystander effect
ini sendiri iaitu Bibb Latane dan John Darley, terdapat 2 alasan utama yang menyebabkan fenomena ini terjadi iaitu:

#1. Tidak menganggap itu adalah tanggungjawab diri

Fenomena ini mungkin boleh terjadi akibat individu tidak menganggap perbuatan menolong orang lain yang ditimpa
sesuatu kemalangan sebagai tanggungjawab mereka
. Kenapa?

Ini kerana kebanyakan individu berpendapat membantu orang lain di tempat awam adalah tanggungjawab masyarakat secara bersama.

Disebabkan itu, tiada siapa yang akan datang untuk membantu mangsa melainkan ada orang lain yang memulakan langkah untuk menghulurkan pertolongan terlebih dahulu.

Secara hipotesisnya, semakin ramai orang di tempat awam, semakin sedikit keinginan individu untuk membantu mangsa kemalangan.

Ya, ia adalah sesuatu yang tidak bagus dan perlu diubah dengan kadar segera!

#2. Terlalu melihat kepada situasi orang lain

Seperti yang kebanyakan kita tahu, terdapat cara atau langkah spesifik untuk membantu mangsa kemalangan.

Sebagai contoh, kita tidak boleh sewenang-wenangnya menyentuh atau mengangkat mangsa kemalangan jalan raya kerana dikhuatiri perbuatan itu hanya akan membawa kepada komplikasi yang lebih teruk.

Inilah yang mendorong kepada berlakunya fenomena kesan pemerhati ini.

Kebanyakan individu akan mempunyai rasa takut atau malu untuk menolong kerana tidak tahu aturan yang betul bagi membantu mangsa.

Ini seterusnya akan membuat individu menjadi pemerhati untuk melihat sama ada orang lain menolong mangsa atau tidak terlebih dahulu.

Jika sudah ada yang menghulurkan bantuan, individu mungkin tidak akan turut serta kerana menganggap ia sudah selesai dan pertolongannya tidak lagi diperlukan.

Adakah terdapat faktor lain yang menyebabkan
bystander effect
terjadi?

Selain yang diperkatakan oleh pencipta istilah ini sendiri, terdapat beberapa faktor lain yang menyebabkan seseorang itu agak berat untuk menolong orang lain dan memilih untuk hanya menjadi pemerhati.

Sebagai contoh, kita boleh ambil situasi kes keganasan rumah tangga di kawasan kejiranan yang mengakibatkan
mangsa mengalami trauma
 sehingga tidak mampu menuturkan perkataan.

Sebagai individu yang menyaksikan kejadian tersebut, anda mungkin tidak mahu untuk membantu mangsa kerana di fikiran anda terbayang tentang beberapa perkara seperti berikut:

Membantu mangsa hanya akan membuang masa, tenaga dan mungkin wang yang terlalu berharga itu

Membantu mangsa hanya akan membuat anda dituduh sebagai penyebab kejadian itu berlaku oleh jiran lain yang tidak tahu menahu mengenai kes keganasan rumah tangga itu

Membantu mangsa yang tidak begitu dikenali mungkin akan membuat anda kelihatan sebagai seorang penyibuk yang suka masuk campur urusan orang lain

Disebabkan perkara-perkara seperti ini, individu akan lebih cenderung untuk memilih menjadi pemerhati lalu menyebabkan fenomena
bystander effect
terjadi.

Apa yang perlu dilakukan untuk elak diri alami
bystander effect
?

Hakikatnya, kesan pemerhati ini adalah satu fenomena yang perlu dielakkan.

Bayangkan jika mangsa benar-benar memerlukan bantuan dan kita hanya berdiri jauh dengannya kerana tidak mahu membantu? Sudah pasti ia akan membuat mangsa lebih serabut bukan?

Jadi, sesuatu perlu dilakukan oleh diri kita sendiri untuk mengelakkan fenomena
bystander effect
ini berlaku tanpa dijangka kepada diri kita.

Berikut adalah beberapa tip yang anda boleh cuba amalkan:

Tanam
sifat simpati dan empati dalam diri

Cuba berkomunikasi dan bersoal jawab dengan orang di sekeliling tempat kejadian kemalangan

Tawar diri untuk menghubungi pihak berkuasa seperti polis, ambulans atau bomba

Pelawa orang di sekeliling untuk turut serta dalam membantu mangsa kemalangan

Ketahuilah bahawa fenomena kesan pemerhati atau
bystander effect
ini akan berlaku dan menjangkiti orang lain seakan wabak yang berbahaya.

Seperti konsep domino, tiada siapa yang memulakan sesuatu sekiranya anda sendiri tidak mengambil inisiatif.

Jadi, tidak salah untuk menjadi orang pertama yang memecahkan kitaran tidak sihat ini bukan?

Konklusi

Kesimpulannya, kita sudah tahu apa itu
bystander effect
berserta punca dan kesannya.

Sudah terang lagi bersuluh, ia adalah satu fenomena yang tidak wajar untuk dilakukan oleh kita.

Bayangkan jika anda terlihat satu kes ragut beg tangan ketika baru sahaja keluar dari bank, adakah anda mahu berlari mengejar peragut itu atau
mengeluarkan telefon pintar untuk merakamnya
?

Pilihan terletak di tangan anda.

Ketahuilah bahawa malang itu tidak berbau dan hidup ini ibarat roda. Jika ia berlaku kepada anda, apakah perasaan anda jika diperlakukan seperti orang asing?

Jadi, ayuhlah kita sama-sama berubah menjadi masyarakat yang lebih prihatin demi kemakmuran dan kesejahteraan kehidupan kita semua!

Baca juga:

ALAMAK, Ada Kemalangan Berlaku Di Depan Mata? Ini 7 Perkara Anda Perlu Buat!

Stres Berpanjangan Selepas Kemalangan. Awasi PTSD

Telefon Pintar Sebabkan Peningkatan Isu Kesihatan Mental Remaja